KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. november 5-i ülésére)

TÁRGY: 
AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendelete (a továbbiakban: SZMSZ) a 2014. évi helyi önkormányzati képviselők és polgármesterek általános választásával kapcsolatosan felmerülő változások miatt az alakuló ülésen módosításra került.
A jelenlegi módosítást a jogszabályi változások indokolják. 2014. október 12. napjával hatályát vesztette a helyi önkormányzati képviselők jogállásának egyes kérdéseiről szóló 2000. évi XCVI. törvény és a helyi önkormányzatokról szóló 1990. évi LXV. törvény (továbbiakban: Ötv.) még hatályban levő része. 
A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény tartalmaz felhatalmazó rendelkezéseket a helyi önkormányzat képviselő-testülete számára a helyi népszavazással kapcsolatban. E törvény helyi népszavazásra vonatkozó szabályaiban átveszi az Ötv. megfelelő rendelkezéseit. A törvény hatálybalépésével megszűnt a népi kezdeményezés jogintézménye, így az ezzel kapcsolatos rendelkezéseket szükségszerűen hatályon kívül kell helyezni az SZMSZ-ben.

Magyarország helyi önkormányzatairól szóló 2011. évi CLXXXIX. törvény rendelkezési már nem tartalmazzák a polgármester és az alpolgármester költségátalányának fogalmát, helyette alanyi jogon költségtérítésre jogosultak a tisztségviselők. 
Az egyes törvényeknek a költségvetési tervezéssel, valamint a pénzpiaci és a közüzemi szolgáltatások hatékonyabb nyújtásával összefüggő módosításáról szóló 2014. évi XXXIX. törvény 64. § (2) bekezdése hatályon kívül helyezte az államháztartásról szóló 2011. évi CXCV. 24. § (1) bekezdésében a költségvetési koncepció készítésére vonatkozó rendelkezést.  
A fentiek alapján javasolom, hogy a Képviselő-testület a Szervezeti és Működési Szabályzatot a rendelet-tervezetben foglaltaknak megfelelően módosítsa.

Kiskőrös, 2014. október 28.









Domonyi László sk.










     polgármester
KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

……./2014. (…) önkormányzati rendelete

az Önkormányzat Szervezeti és Működési Szabályzatáról szóló 

24/2013. (XII. 19.) önk. rendelet módosításáról

(Tervezet)

Kiskőrös Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

(1) Az Önkormányzat Szervezeti és Működési Szabályzatáról szóló 24/2013. (XII. 19.) önkormányzati rendelet (a továbbiakban: SzMSz) 7. § e) pontja helyébe az alábbi rendelkezés lép:

„e) előterjesztés a polgármester illetményének megállapítására”
(2) Az SzMSz 7. § i) pontja helyébe az alábbi rendelkezés lép:

  „i) előterjesztés az alpolgármester tiszteletdíjának megállapítására”

2. §
Az SzMSz 30. § (5) bekezdésének helyébe az alábbi rendelkezés lép:

„(5) A rendelet- és határozat-tervezeteket a tárgykör szerint illetékes bizottság véleményezi. Az összes állandó bizottság állásfoglalása szükséges:

a) a költségvetés,

b) a zárszámadás,

c) a Szervezeti és Működési Szabályzat,

d) az Általános Rendezési Terv

      elfogadásához.”

3. §

Az SzMSz 39. § (1) bekezdésének helyébe az alábbi rendelkezés lép:
„ (1) Helyi népszavazást a választópolgárok legalább 10%-a kezdeményezheti.”







   4. §

Az SzMSz 44. § helyébe az alábbi rendelkezés lép:

„44. § Az Mötv. alapján az összeférhetetlenség megállapítására vonatkozó kezdeményezés kivizsgálása, valamint a vagyonnyilatkozatok nyilvántartása és ellenőrzése az Ügyrendi és Összeférhetetlenségi Bizottság feladata.”

5. §

Az SzMSz 54. § (1) bekezdésének helyébe az alábbi rendelkezés lép:

„(1) A polgármester illetményéről – a jogszabály keretei között – a Képviselő-testület alakuló ülésén dönt.„
6. §

Hatályát veszti az SzMSz

a) III. fejezete második alcímében a „népi kezdeményezés” szövegrész,

b) 40. §-a.

7. §

Ez a rendelet a kihirdetését követő napon lép hatályba, és a hatályba lépést követő napon hatályát veszti.

